A díjátadás előtti napon Kofi Annan több európai ország napilapjaiban egy cikkben foglalta össze Európa legújabb menekültügyi és bevándorlási kihívásait. "A kibővített Európai Unió egyik legnagyobb próbatétele lesz a következő években és évtizedekben, hogyan kezeli a bevándorlás ügyét" -írja cikkében a főtitkár. "Ha az európai társadalmak kiállják e próbát, a bevándorlás gazdagítani és erősíteni fogja őket. Ha nem, hanyatló életszínvonal és társadalmi megosztottság lehet a következménye."